Տոնահանդեսի վարող բանաստեղծ, «Վերնատուն» միության հիմնադիր նախագահ Ժորա Սնխչյանը անդրադարձ կատարեց անկախության ուղին բռնած ետխորհրդային հանրապետություններում գրողներին համախմբող ազգային կազմակերպություններ ունենալու ժամանակի անհրաժեշտությանը, միության ստեղծման նվիրյալներին և թումանյանական շնչով տոգորված «Վերնատուն» անունով այս կազմակերպության ստեղծմանը: Ներկաները մեկ րոպե լռությամբ հարգեցին կյանքից հեռացած այն 25 գրչակից ընկերներին, ովքեր իրենց նվիրումը բերեցին միությանը,ակտիվորեն ներգրավվեցին ստեղծագործական, թարգմանչական, տպագրական, հրատարակչական, մատաղ սերնդի ստեղծագործական մտքի զարգացման աշխատանքներին: